ZAPISNIK


18. sjednice Vijeća MO Tuškanac održane 29. 11. 2022.g. u prostoru MO Ivan Kukuljević Sakcinski, Radnički dol 1 s početkom u 17:00 h
Nazočni članoviVijeća: Ivana Čukman Nikolić, Neda Urličić –Klašterka, Iva Sajnica, Marijan Modrušan i Viktor Gotovac
Predsjedava Ivana Čukman Nikolić, predsjednica Vijeća
Zapisnik vodi: IČN
Predsjednica konstatira da su nazočni svi članovi Vijeća te da Vijeće može donositi pravovaljane odluke i otvara 18. sjednicu Vijeća MO Tuškanac.
Tekst Zapisnika 17. sjednice održane 25.10. 2022.g., je prihvaćen. Svi materijali za sjednicu poslani su članovima Vijeća elektronskom poštom.
Na prijedlog predsjednice Vijeće utvrđuje dnevni red kojemu se uz tri točke iz Poziva dodaju još četiri pristigle naknadno te se utvrđuje slijedeći 
DNEVNI RED
1. Gradski ured za obnovu, izgradnju....prijedlog u vezi odluke o mjestima za trgovinu na malo izvan prodavaonica i tržnica, koje se obavlja na pokretnim napravama
2. Podzemni spremnici – rasprava – potrebe i mikrolokacija
3. Postavljanje stupića na donji dio staze koja od Saloona vodi na raskršće Nazorove ulice i Ulice I.G.Kovačića kao i na donji dio Ulice Golubovac, također kod Saloona.
4. Rješenje Mega ureda u predmetu uređivanja prometa na raskršću Ulice Tuškanac i Ulice Jabukovac – sjever ( kod OŠ Jabukovac)
5. Akcija PKA GG-Medveščak za 2023.g. – izgradnja Skate parka na dijelu Krešićevih livada
6. Akcija PKA GG – Medvščak za 2023. g – sadna stabala platane na spoju Ulice Tuškanac i Dubravkinog puta
7. Ponovno iscrtavanje pješačke zebre na križanju Ulice Ivana Gorana i Ulice Vladimira Nazora 
8. Razno


Ad 1. Članovi Vijeća primili su na znanje Prijedlog Gradskog ureda za obnovu  ( Mega ured) odluke o mjestima za trgovinu na malo izvan prodavaonica  i tržnica bez prijedloga za područje MO Tuškanac
Ad 2. Podzemni spremnici za odvajanje otpada. 
Nakon rasprave članovi Vijeća donjeli su 
Zaključak : da se spremnici postave na slijedeće lokacije : Britanski trg – na početku Ulice Radnički Dol za stanare donjeg dijela Nazorove ulice ( od križanja sa Zmenhoffovom do Britanskog trga; Zamenhoffova ulica – kod parka – između zgrada na br. 8 i 10 s desne strane u smjeru sjevera, umjesto prijedloga ucrtanog na interaktivnoj karti koji spremnike smješta na sjevernu stranu križanja Nazorove ulice i Zamenhoffove ulice – to mjesto nije pogodno jer se nalazi nasuprot Ambasade Islamske Republike Iran; na Ulici Tuškanac nasuprot ulice Vijenac, kod skretanja za Rasadnik za stanare naselja Tuškanac – Vijenac.
Ad 3. Članovi Vijeća donjeli su
Zaključak:  da se na donji dio šumskog puta koji od Saloona vodi na raskršće               Nazorove ulice i Ulice I.G.Kovačića kao i na donji dio Ulice Golubovac, također kod Saloona ponovno vrate stupići kako bi se spriječilo stvaranje „divljeg“ parkirališta.
Ad 4. Rješenje Mega ureda u predmetu uređivanja prometa na križanju Ulice Tuškanac i Ulice Jabukovac
Nakon diskusije članovi vijeća donose 
Zaključak
Potaknuti postojanjem višedesetljetnog problema sigurnog prelaska djece osnovnoškolskog uzrasta križanje tih dviju ulica kako bi došli do škole i ne malim brojem incidenata koji su se u tom dugom periodu događali Vijeće je na sjednici od 28. lipnja 2022. godine u Prijedlog prioriteta unutar Plana komunalnih aktivnosti VGČ GG-Medveščak ne bez razloga stavilo potrebu postavljanja semafora – prometnog pomagala koji u potpunosti zaustavlja kretanje automobile i na taj način u potpunosti osigurava siguran prelaz ulice.
Mega ured međutim, potpuno ignorirajući našu molbu, odnosno prijedlog donosi Rješenje o implementaciji izvedbenog prometnog elaborata za potrebe smirivanja prometa na području GG-Medveščakkojim kojim određuje dodatno smirivanje prometa izgradnjom uzdignutog raskršća Ulice Tuškanac i Ulice Jabukovac (sjever) kod škole. Pri tome ne navode niti jedan argument protiv semafora kao niti jedan argument u korist uzdignutog raskršća, bilo u smislu sigurnosti bilo zbog financijskih razloga – koji bi kad se radi o malodobnoj djeci trebali biti irelevantni.
O tome kako funkcionira ta čudesna domišljatost smirivanja prometa mogli bi svjedočiti stanovnici Nazorove ulice koji od tog “smirivanja” ne mogu u miru prelaziti s jedne strane ulice na drugu, a prometni znak koji upozorava vozače da ulaze u zonu “smirenog” prometa više je shvaćen kao pjesnička dosjetka, a ne kao obaveza. Po Nazorovoj ulici i po Ulici Tuškanac se unatoč znaka i brojnih uspornika vozi bez ikakvih ograničenja, odnosno usporavanje ovisi o starosti i marki automobila. Novim automobilima, terencima, motorima i kamionima zavidne tonaže i prometni znak i uspornici ne znače apsolutno ništa. U takvim okolnostima i poznatom nekulturom naših vozača očekivati da će uzdignuto raskršće rješiti problem sigurnosti djece je blago rečeno naivno. Ne vjerujemo da postoji prometni stručnjak koji bi ovom Rješenju u odnosu na semafor da pravo prvenstva.
Isto tako smatramo sramotnim da se žalba na Rješenje ne može podnjeti istom uredu nego ni manje ni više  tužbom  Upravnom sudu. Kao da Ured zaboravlja da postoji zbog građana i da je lokalna samouprava produžena ruka gradske uprave. Način na koji postupa Mega ured svaku građansku inicijativu unaprijed osuđuje na propast suhoparnim administriranjem i dugotrajnim sudskim parnicama.
Dakle ne slažemo se s Rješenjem Mega ureda, dapače odbijamo ga jer ne želimo biti sudionici donošenja olakih polurješenja u jednom tako važnom segmentu organiziranja života građana.



 Ad 5. Akcija PKA GČ GG_Medveščak – za 2023. godinu u vezi izgradnje Skate parka na dijelu Krešićevih livada
Članovi Vijeća donose Zaključak:
Podržavamo izgradnju Skate parka na spomenutoj lokaciji uz pridržavanje uputa koje je u svom Rješenju donio Zavod za zaštitu spomenika culture i prirode.
Ad 6. Akcija PKA GČ GG-Medveščak za 2023. godinu. Članovi Vijeća primili su na znanje pozitivno Rješenje Zavoda za zaštitu spomenika kulture i prirode o sadnji stabala platane na spoju Ulice Tuškanac i Dubravkin put.
Ad 7. Članovi Vijeća donjeli su Zaključak o:
Ponovnom iscrtavanju pješačkog  prijelaza – zebre na križanju Ulice I.G. Kovačića i Nazorove ulice.



   Dovršeno u 19:30 h                                             Predsjednica Vijeća
                                                                                  Ivana Čukman Nikolić 

